แพลตฟอร์มใดที่เป็นที่นิยมและเปิดมานานที่สุดในโลกของ Defi ระหว่าง Uniswap หรือ SushiSwap
Uniswap เพราะ Uniswap เป็นแพลตฟอร์มที่เป็นที่นิยมและเปิดมานานที่สุดในโลกของ Defi และอาจเรียกได้ว่ามีความเสี่ยงน้อยที่สุดก็ว่าได้ เพราะในขณะที่แพลตฟอร์มอื่น ๆ นั้นทำการแจก Governance Token ที่มีมูลค่าขึ้นลง แต่ Uniswap นั้นจ่ายเป็นค่าธรรมเนียมที่ผู้ใช้งานใช้เท่านั้น โดย Uniswap นั้นเป็น Dex ที่คิดค่าธรรมเนียม 0.3% และนำค่าธรรมเนียมนั้นมาจ่ายให้กับผู้ใช้งานที่ฝากสภาพคล่องแก่ Uniswap
ผลตอบแทน APY (ค่าธรรมเนียม):
- Stablecoin Pair: 5-20%
- Coin/Stablecoin: 20-70%

ส่วน SushiSwap นั้นเป็นแพลตฟอร์มที่เปิดในช่วงเดือนสิงหาคม 2020 แม้ว่าตอนแรกจะโดนโจมตีว่าเป็นแพลตฟอร์มที่ลอกเลียนแบบ Uniswap และนำโมเดลการแจก Governance Token ของ Compound มาใช้ ถึงขนาดโดนกล่าวหาว่าเป็นแพลตฟอร์ม Scam แต่ปัจจุบันหลังจากที่มีการเปลี่ยนผู้พัฒนา แนวทางการพัฒนาของตัวแพลตฟอร์มเองค่อนข้างดำเนินการได้อย่างรวดเร็ว และมีความชัดเจน รองรับเชนมากถึง 10 เชนด้วยกัน พร้อมทั้งยังมีการขยาย Product อื่น ๆ อีกมากมาย เช่น Launchpad และกำลังจะมี Product ด้าน NFT เพิ่มขึ้นมา
ผลตอบแทน APY (Sushi Token):
- Stablecoin Pair: 5-20%
- Coin/Stablecoin: 20-50%
เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน,ความรู้ทางการเงิน